**Līgums Nr.RPP-18 - -lī**

(parsauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi)

Rīgā, 2018.gada \_\_\_\_.\_\_\_\_\_\_\_\_\_\_\_\_\_

**AAS “BALTA”**, vienotais reģistrācijas Nr.40003049409 (turpmāk – **Apdrošinātājs**), tās valdes locekļa \_\_\_\_\_\_\_ un \_\_\_\_\_\_\_ personā, kurš rīkojas saskaņā ar statūtiem, no vienas puses, un

**Rīgas pašvaldības policija**, nodokļu maksātāja reģistrācijas Nr.LV90000055099 (turpmāk – **Apdrošinājuma ņēmējs**, arī **RPP**), tās priekšnieka **Jura Lūkass** personā, kurš rīkojas, pamatojoties uz Rīgas domes 2003.gada 1.jūlija nolikumu Nr.75 “Rīgas pašvaldības policijas nolikums”, no otras puses,

ievērojot Publisko iepirkumu likumu un pamatojoties uz RPP rīkotā atklātā konkursa „Par sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi”, identifikācijas Nr.RPP 2017/28, rezultātiem, noslēdz šo līgumu (turpmāk – **Līgums**) par sekojošo:

**1. Līguma priekšmets**

* 1. Apdrošinājuma ņēmējs un Apdrošinātājs apņemas noslēgt sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) līgumus par tiem transportlīdzekļiem un uz tādiem nosacījumiem, kas norādīti Līguma 1.pielikumā „Tehniskā specifikācija (OCTA)”, 2.pielikumā „Tehniskā specifikācija (KASKO)” un 3.pielikumā „Finanšu piedāvājums”, kas pievienoti šim Līgumam kā neatņemamas tā sastāvdaļas, ņemot vērā Līguma 1.2.punkta noteikumus.
  2. Līguma darbības laikā Apdrošinājuma ņēmējam ir tiesības veikt transportlīdzekļu apdrošināšanu pēc nepieciešamības, kā arī apdrošināt citus transportlīdzekļus, kas nav norādīti Līguma 3.pielikumā „Finanšu piedāvājums”. Attiecībā uz tāda paša veida transportlīdzekļiem (tā paša izlaiduma gada, komplektācijas un/vai klases transportlīdzeklis) apdrošināšanas līgumu būtiskie noteikumi, kas minēti pielikumā, nevar tikt mainīti.

1. **Līguma summa un norēķinu kārtība**
   1. Puses ir tiesīgas noslēgt KASKO un OCTA apdrošināšanas līgumus par tādu daudzumu transporta vienību, lai apdrošināšanas prēmiju kopsumma šī Līguma darbības laikā nepārsniegtu **EUR 61260.10** (sešdesmit viens tūkstotis divi simti sešdesmit euro, 10 centi)
   2. Par noslēgtajiem KASKO un OCTA apdrošināšanas līgumiem Apdrošinājuma ņēmējs ar Apdrošinātāju norēķinās Līgumā noteiktajā kārtībā.
   3. Apdrošinātājs pirms rēķina izrakstīšanas nosūta to saskaņošanai Apdrošinājuma ņēmēja atbildīgajai personai, izmantojot elektroniskos saziņas līdzekļus.
   4. Apdrošinātājs rēķina un polišu iesniegšanai izmanto Rīgas pilsētas pašvaldības portālu www.eriga.lv (turpmāk – elektroniskais rēķins).
   5. Apdrošinātājs sagatavo elektronisko rēķinu, atbilstoši Rīgas pilsētas pašvaldības portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu un pievieno polises.
   6. Apdrošinātājs rēķinā norāda Apdrošinājuma ņēmēja kodu 219.
   7. Elektroniskos rēķinus apmaksai Apdrošinātājs iesniedz Apdrošinājuma ņēmējam, izvēloties vienu no sekojošiem rēķina piegādes veidiem:

* izveido programmatūru datu apmaiņai starp Apdrošinātāja norēķinu sistēmu un pašvaldības vienoto informācijas sistēmu (WEB API);
* augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
* izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.
  1. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  2. Puses vienojas, ka elektroniskā rēķina apmaksa tiks veikta 30 (trīsdesmit) dienu laikā un termiņu skaita no dienas, kad Apdrošinātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Apdrošinājuma ņēmējam elektronisku rēķinu, ar nosacījumu, ka Apdrošinātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Apdrošinājuma ņēmējs to ir pieņēmis apmaksai.
  3. Apdrošinātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  4. Ja Apdrošinātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Apdrošinājuma ņēmējs šādu rēķinu apmaksai nepieņem un neakceptē. Apdrošinātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Apdrošinātājs ir iesniedzis atkārtoto elektronisko rēķinu.
  5. Apdrošināšanas prēmijas Apdrošinājuma ņēmējs pārskaita uz Apdrošinātāja iesniegtajā rēķinā norādīto kontu.

1. **Apdrošināšanas līgumu būtiskie nosacījumi un noslēgšanas kārtība**
   1. Apdrošinājuma ņēmējs ir tiesīgs brīvi, pēc saviem ieskatiem, šī Līguma darbības termiņa laikā izvēlēties laiku Līguma 3.pielikumā „Finanšu piedāvājums” norādīto un nenorādīto transportlīdzekļu apdrošināšanai. Apdrošinājuma ņēmējs 3 (trīs) darba dienu laikā no pieteikuma par konkrēta transportlīdzekļa apdrošināšanu nosūtīšanas dienas Apdrošinātājam apņemas iesniegt visus nepieciešamos dokumentus apdrošināšanas polišu noformēšanai, kā arī atrādīt transportlīdzekļus Apdrošinātājam (KASKO apdrošināšanas gadījumā), iepriekš vienojoties par transportlīdzekļu apskates vietu un laiku.
   2. Noslēdzot OCTA /KASKO apdrošināšanas līgumus, Apdrošinātājs piemēro Tehniskās specifikācijas (Līguma 1.pielikums/2.pielikums) noteikumus.
   3. OCTA/KASKO apdrošināšanas līgumus Apdrošinātājs noformē un izsniedz 3 (trīs) darba dienu laikā pēc Apdrošinājuma ņēmēja pieteikuma par konkrēto transportlīdzekļu apdrošināšanu, visu nepieciešamo dokumentu saņemšanas un transportlīdzekļa apskates (KASKO apdrošināšanas gadījumā).
   4. Visi OCTA/KASKO apdrošināšanas līgumi tiek noslēgti ar darbības termiņu 1 (viens) gads vai 7 (septiņi) mēneši atbilstoši Līguma 1.pielikumā „Tehniskā specifikācija (OCTA)” un 2.pielikumā „Tehniskā specifikācija (KASKO)” noteiktajam.
2. **Pušu atbildība**
   1. Apdrošinājuma ņēmējs ir atbildīgs par sniegtās informācijas patiesumu.
   2. Puses atlīdzina viena otrai nodarītos zaudējumus, kas radušies sakarā ar Līguma neizpildi vai nepienācīgu izpildi.
   3. Ja Apdrošinātājs neizsniedz Apdrošinājuma ņēmējam Apdrošināšanas polisi Līguma 3.3.punktā norādītajā termiņā, Apdrošinājuma ņēmējs ir tiesīgs pieprasīt no Apdrošinātāja līgumsodu 1% (viena procenta) apmērā no attiecīgajā apdrošināšanas polisē norādītās apdrošināšanas prēmijas summas par katru nokavēto dienu, bet kopsummā ne vairāk par 10% (desmit procenti) no apdrošināšanas prēmijas, kā arī zaudējumu atlīdzību, ja tādi radušies polises savlaicīgas nenoformēšanas un/vai nepiegādāšanas rezultātā. Līgumsoda samaksa neatbrīvo Apdrošinātāju no savu pienākumu izpildes.
   4. Par apdrošināšanas prēmiju norēķinu kavējumu Apdrošinātājs ir tiesīgs pieprasīt no Apdrošinājuma ņēmēja līgumsodu 1% (viena procenta) apmērā no parāda summas par katru nokavēto dienu, bet kopsummā ne vairāk par 10% (desmit procenti) no parāda summas. Līgumsoda samaksa neatbrīvo Apdrošinājuma ņēmēju no pamata parāda samaksas.
   5. Par citu Līguma 1.pielikumā „Tehniskā specifikācija (OCTA)” un/vai 2.pielikumā „Tehniskā specifikācija (KASKO)” noteikto termiņu neievērošanu, Apdrošinājuma ņēmējs ir tiesīgs prasīt no Apdrošinātāja līgumsoda samaksu 0,5 % (pusi no procenta) apmērā no Līguma par katru nokavēto dienu, bet kopsummā ne vairāk par 10% (desmit procenti) no Līguma summas.
3. **Citi nosacījumi**
   1. Līgums stājas spēkā ar 2018.gada 1.martu un darbojas 1 (vienu) gadu, ņemot vērā Līguma 5.2.punkta nosacījumu.
   2. OCTA un KASKO apdrošināšanas līgumu slēgšana automātiski tiek pārtraukta, līdzko tiek sasniegta Līguma 2.1.punktā noteiktā Līguma summa. Līguma darbības izbeigšanas gadījumā OCTA un KASKO apdrošināšanas līgumi ir spēkā līdz tajos norādītajam datumam.
   3. Līgumu var izbeigt pirms termiņa ar Pušu rakstisku vienošanos jebkurā laikā vai vienpusējā kārtā brīdinot otru Pusi 1 (vienu) mēnesi pirms Līguma izbeigšanas paredzētā laika.
   4. Apdrošinājuma ņēmējs ar rakstisku paziņojumu ir tiesīgs šo Līgumu izbeigt nekavējoties šādos gadījumos:

5.4.1. ja Apdrošinātājs nepamatoti maina šajā Līgumā atrunātos apdrošināšanas Līgumu būtiskos noteikumus;

5.4.2. ja Līguma priekšmetā norādīto pakalpojumu cenas – apdrošināšanas prēmijas – šo pakalpojumu tirgū ir kritušās zemāk par Līgumā pielīgtajām, un nav panākta vienošanās ar Apdrošinātāju par atbilstošu apdrošināšanas prēmiju samazinājumu;

5.4.3. ja kompetentas valsts vai pašvaldību institūcijas Apdrošinātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Apdrošinātāja saimnieciskā darbība;

5.4.4. ja Apdrošinātājs pasludināts par maksātnespējīgu.

* 1. Šī Līguma pirmstermiņa izbeigšana neietekmē starp pusēm noslēgto OCTA un KASKO apdrošināšanas līgumu darbības spēku. OCTA un KASKO apdrošināšanas līgumi ir spēkā līdz tajos norādītajam datumam, ar nosacījumu, ka par tiem ir samaksāta apdrošināšanas prēmija pilnā apmērā.
  2. Ja Apdrošinājuma ņēmējam kārtējā gada budžetā nav iedalīti atbilstoši naudas līdzekļi šī Līguma izpildei, Līguma darbība tiek apturēta uz laiku, kamēr minētie naudas līdzekļi tiek piešķirti.
  3. Par Līguma darbības apturēšanu Apdrošinātājs nav tiesīgs prasīt jebkādu kompensāciju vai zaudējumu atlīdzību. Apdrošinājuma ņēmējs var neveikt Pasūtījumus par visu 2.1.punktā noteikto Līguma summu.
  4. Visus strīdus, kas radušies šī Līguma darbības laikā, puses risina sarunu ceļā, savstarpēji vienojoties. Ja vienošanās netiek panākta, strīds tiek skatīts saskaņā ar Latvijas Republikas normatīvajiem aktiem.
  5. Jebkuri Līguma grozījumi noformējami rakstveidā un pēc abpusējas to parakstīšanas pievienojami šim Līgumam kā neatņemamas tā sastāvdaļas.
  6. Šis Līgums ir sastādīts uz 4 (četrām) lapām, ar 1.pielikumu „Tehniskā specifikācija (OCTA)” uz 1(vienas) lapas, 2.pielikumu „Tehniskā specifikācija (KASKO)” uz 3 (trīs) lapām un 3.pielikumu „Finanšu piedāvājums” uz 3 (trīs) lapām, 4.pielikumu “AAS “BALTA” Sauszemes transporta paplašināto risku apdrošināšanas   
     noteikumi Nr. 2101.Z01”, “Palīdzība uz ceļa plus” Nr. 2101.00.202, “Vadītāju un pasažieru apdrošināšana nelaimes gadījumiem”, “Polises īpašie noteikumu papildinājums”, “Izraksts no tabulas “Kaulu lūzumi”” kopā uz 19 (deviņpadsmit) lapām 2 (divos) eksemplāros, no kuriem 1 (viens) glabājas pie Apdrošinātāja un 1 (viens) pie Apdrošinājuma ņēmēja.
  7. Visi Līguma pielikumi ir tā neatņemama sastāvdaļa.
  8. Puses šī Līguma izpildē ievēro attiecīgās jomas regulējošos normatīvos aktus. AAS „BALTA” KASKO apdrošināšanas noteikumi piemērojami tiktāl, cik tie nav pretrunā ar šo Līgumu. Ja rodas pretrunas starp Apdrošināšanas noteikumiem un šo Līgumu, tad noteicošais ir šis Līgums.
  9. Transportlīdzekļiem, kuri apdrošināti šī Līguma darbības laikā, pēc šī Līguma darbības laika izbeigšanās, iestājoties KASKO apdrošināšanas gadījumam, tiek piemēroti šī Līguma un tā 1.pielikuma „Tehniskā specifikācija (OCTA)”, 2.pielikuma „Tehniskā specifikācija (KASKO)” un 3.pielikuma „Finanšu piedāvājums” nosacījumi.

1. **Pušu rekvizīti:**

**Apdrošinātājs: Apdrošinājuma ņēmējs:**

|  |  |  |
| --- | --- | --- |
| **AAS “BALTA”** | **Rīgas pašvaldības policija** | |
| Raunas iela 10, Rīga, LV-1039  Reģ. Nr.40003049409 | Lomonosova iela 12a, Rīga, LV-1019  PVN reģ. Nr.LV90000055099 | |
| Banka: AS SEB BANKA | Banka: Luminor Bank AS | |
| Kods: UNLALV2X | Kods: NDEALV2X | |
| Konts: LV60UNLA0050002300708 | Konts: LV82NDEA0021800014010 | |
| Tālrunis:29573920  Kontaktpersona: | Tālrunis: 67037850, 29185756  Kontaktpersona: Ēriks Ulass | |
| E-pasts: | Fakss: 67037895  E-pasts: [Eriks.Ulass@riga.lv](mailto:Eriks.Ulass@riga.lv) | |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_** | | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **J.Lūkass** | |